ᐎᐱᒡ ᐊᓂᔭ ᑲ ‍ ᒐᒋᓴᐸᔭᔨᒡ ᐊᓐᑕ ᑲᔭᐸᓴ ᐊ ‍ ᑕᔨᒋ ᒋ ᐅᒋ ‍ ᔅᑐᑕᐊᑭᓄᐤ ᒋᓴᔅ,
ᐊᓐᑕ ᒋᓴᐅᒋᒪᐅᑯᐸᓇᐛ ᐎᒋᔨᒡ ᒂ ‍ ᐃᑐᑕᐊᑭᓄᐅᑦ᙮
ᑈᓚᑦ ᒋ ‍ ᐃᓯᓂᐧᑲᓱᐤ ᐊᓐ ᒋᓴᐅᒋᒪᐅᑯᐸᓇᐤ᙮
ᐊᓐᒡ ᒪᒃ ᒍᐤ ᐃᔪᒡ ᓇᒪ ᐅᒋ ᐎ ᐱᒐᐅᒡ ᐎᔨᐛᐤ ᐊᓐᑕ ᐛᔅ ᒋ ‍ ᐃᑎᔅᑕᔪᐤ ᐅ ‍ ᒍᐤ ᐎᓱᐛᐅᓄᐛᒡ ᒐ ᐊᑲ ᒋ ᐱᒐᒡ ᐎᒋᔨᒡ ᐊᐛᔪᐛ ᐊᑲ ᒍᐤ ᐃᑎᔅᑲᓇᓯᔨᒋ᙮
ᑭᔭ ᓇᒪ ᒋᐸ ᐅᒋ ‍ ᒥᒍᐅᒡ ᐎᒪᔅᑲᒐᐅ-ᒥᑯᓴᓂᔪᐤ ᒋ ‍ ᐱᒐᐅᐛᐅᒂ ᐊᓐᑕ ᒋᓴᐅᒋᒪᐅᑯᐸᓇᐛ ᐎᒋᔨᒡ᙮
ᐊᐅᒄ ᒪᒃ ᐅᔭ ᐛᒋ ‍ ᐎᐎᑦ ᑈᓚᑦ,
ᒂ ‍ ᓂᑐᐛᐱᒪᑦ ᐊᑯ ᒂ ‍ ᑯᒂᒋᒪᑦ,
“ᑕᓐ ᐊ ᐃᓯ ‍ ᐊᑕᒪᔨᑕᑯᓯᑦ ᐅ ᓇᐸᐤ ?”
ᒂ ᐃᓯ ‍ ᐎᑎᒪᑯᑦ ᐊ ‍ ᐃᑎᑯᑦ,
“ᓇᒪ ᓂᐸ ᐅᒋ ‍ ᐸᓱᐛᓇᓐ ᐅᑕ ᐊ ‍ ᑕᔨᓐ ᐊᑲ ᐅᒋ ᒥᒋᑐᑎᒧᑯᐱᓇ᙮”
ᐊᑯ ᑈᓚᑦ ᑲ ‍ ᐃᑕᑦ,
“ᒋᔨᐛᐤ ᐅᑎᓇᐧᒄ ᐅ ᓇᐸᐤ ᒋᔨᐛᐤ ᒋᐎᓱᐛᐅᓄᐛᐤ ᒐ ‍ ᐊᐱᒋᑕᔭᒄ ᐊ ‍ ᑎᐸᔅᑯᓇᒄ᙮”
ᐊᑯ ᐊᓐᒡ ᒍᐤ ᐃᔪᒡ ᒂ ‍ ᐃᔅᒋᔄᒡ,
“ᓇᒪ ᓂ ‍ ᐱᔅᑎᓂᑯᓇᓐ ᓂᐎᓱᐛᐅᓇᓇ ᒐᒋ ᐃᔅᒋᔄᔭᒡ ᒐᒋ ᓂᐸᐊᑭᓄᐅᑦ ᐊᐛᓐ᙮”
ᐊᐅᒄ ᒪᒃ ᐅ ᐛᒋ ‍ ᐃᔅᐱᔨᒡ ᐅ ᒐᒋ ᑎᐱᐱᔨᒡ ᑕᓐ ᐊᓐ ᑲ ᐃᓯ ‍ ᓂᑲᓐ ᐎᑕᐧᒃ ᒋᓴᔅ ᒐ ᐃᓯ ‍ ᓂᐱᑦ᙮
ᒥᓐ ᑲᐤ ᒂ ‍ ᐱᒐᑦ ᑈᓚᑦ ᐊᓂᔭ ᒋᓴᐅᒋᒪᐅᒋᐛᐱᔪᐤ ᐊ ‍ ᐎᓴᒪᑦ ᒋᓴᓴ,
ᐊᑯ ᒂ ‍ ᑯᒂᒋᒪᑦ,
“ᐊᐛ ᒋᔾ ᒍᐤ ᐃᔪᒡ ᐅᒋᓴᐅᒋᒪᒧᐛᐛ ?”
ᒋᓴᔅ ᒂ ‍ ᐎᑎᒧᐛᑦ ᐊ ‍ ᐃᑕᑦ,
“ᔅᒋ ‍ ᐎᑎᒪᑯᒡ ᐊ ᐊᐛᓐᒋ ᓂᔾ ᐊᐅᒄ ᐅᒋᓴᐅᒋᒪᒧᐛᐛ ᒍᐤ ᐃᔪᒡ᙮
ᑭᔭ ᒪᒃ ᒋᔾ ᐅ ᒋᑦ ᐃᑕᔨᑎᒧᐅᓐ ᑲ ‍ ᐃᔅᒋᔄᔨᓐ ?”
ᐊᑯ ᑈᓚᑦ ᒂ ‍ ᐃᑕᑦ,
“ᒍᐤ ᐃᔪᐤ ᐊ ᓂᔾ ᒋᑦ ᐃᑕᔨᒥᓐ ?
ᒋᔾ ᑎᐱᔨᐛ ᒋᑦ ᐃᔨᒥᒡ ᑭᔭ ᐊᓐᒡ ᑲ ‍ ᓂᑲᓂᐱᒡ ᐊᔭᒥᐊᐅᒋᒪᐅᒡ ᔅᒋ ᐸᒋ ‍ ᐃᑎᓴᐅᑯᒡ᙮
ᑕᓐ ᒪᒃ ᑲ ᐃᓯ ‍ ᐅᓂᑐᑎᒥᓐ ?”
ᐊᑯ ᒋᓴᔅ ᒂ ‍ ᐃᔅᒋᔄᑦ,
“ᓇᒪ ᐅᑕ ᐊᔅᒋᒡ ᐅᒋᐱᔪᐤ ᓄᒋᒪᐅᓐ᙮
ᐅᑕ ᒋ ‍ ᐅᒋᒥᑭᓂᑯᐱᓇ ᓄᒋᒪᐅᓐ ᐊᓐᒡ ᓂᑦ ᐊᐱᒋᐊᑭᓐᒡ ᓱᒃ ᒋᐸ ‍ ᒪᓯᒐᐅᒡ ᒐ ᐊᑲ ᒋ ᐱᔅᑎᓂᑯᐅᔭᓐ ᐊᓐᑕ ᒍᐤ ᐃᔪᒡ ᐊ ‍ ᑕᒡ᙮
ᓇᒪ ᐅᑕ ᐊᔅᒋᒡ ᐅᒋᐱᔪᐤ ᓄᒋᒪᐅᓐ᙮”
ᐊᑯ ᑈᓚᑦ ᒂ ‍ ᐃᑕᑦ,
“ᑕᑈ ᑭᑈ ᒋᒋᓴᐅᒋᒪᐅᓇᒐ᙮”
ᒋᓴᔅ ᒪᒃ ᒋ ‍ ᐃᑕᐤ,
“ᒋᑦ ᐃᔅᒋᔄᓐ ᐊ ‍ ᒋᓴᐅᒋᒪᐎᔭᓐ᙮
ᐊᐅᒄ ᐛᒋ ‍ ᐱᒪᑎᓯᔭᓐ ᑭᔭ ᐊᐅᒄ ᐛᒋ ‍ ᐸᒋ ‍ ᑎᑯᓯᓂᔭᓐ ᐅᑕ ᐊᔅᒋᒡ ᒐᒋ ᑎᐸᑐᑎᒪᓐ ᐊᓐ ᑕᑈᐅᓐ ᒋᓴᒪᓂᑐᐤ ᐊ ‍ ᑕᑦ ᑲ ‍ ᐅᒋᐱᔨᒡ᙮
ᑕᑐ ᐊᐛᓐ ᑕᑈᐅᓂᒡ ᑲ ‍ ᑕᑦ ᐊᐅᒄ ᐊᓐ ᐱᔭᒋ ‍ ᓂᑐᑐᐅᑦ᙮”
ᑈᓚᑦ ᑲ ‍ ᑯᒂᒋᒪᑦ ᐊ ‍ ᐃᑕᑦ,
“ᒐᒂᓐ ᐊᓐ ᑕᑈᐅᓐ ?”
ᒋᓴᔅ ᒐ ‍ ᓂᐸᐊᑭᓄᐅᑦ
ᐊᑯ ᒥᓐ ᑲᐤ ᒂ ‍ ᐎᐎᑦ ᒂ ‍ ᐃᑕᑦ ᐊᓂᔭᔪᐛ ᒍᐤ ᐃᔪᐛ,
“ᓇᒪ ᓂ ‍ ᒋᔅᒐᔨᑎᒺᓐ ᒐᒂᔪᐤ ᑲ ‍ ᐅᓂᑐᑎᒧᒂ ᐊᓐᑕ ᒐᒋ ᐅᒋ ‍ ᑎᐸᔅᑯᓇᑭᓄᐅᑦ᙮
ᑎᑯᓐ ᒪᒃ ᒍᐤ ᐃᑐᐅᓐ ᐸᐃᒄ ᐊᐛᓐ ᒐᒋ ᐱᔅᑎᓂᒪᑯᔭᒄ ᒪᒂᒡ ᐊ ‍ ᐎᒪᔅᑲᒐᐅ-ᒥᑯᓴᓄᐅᒡ᙮
ᒋ ‍ ᓂᑐᐛᔨᒪᐛᐤ ᐊ ᒐᒋ ᐱᔅᑎᓂᒪᑯᔭᒄ ᐅ ᒍᐤ ᐃᔪᒡ ᐅᒋᓴᐅᒋᒪᒧᐛᐤ ?”
ᐊᑯ ᒂ ‍ ᑕᑈᒡ ᐊ ‍ ᐃᔅᒋᔄᒡ,
“ᓇᒪ ᐎ ᐊᓐ᙮
ᐸᕋᐸᔅ ᐊᐅᒄ ᓇᑐᐛᔨᒥᒋᒡ ᒐᒋ ᐱᔅᑎᓂᒪᑯᐅᔭᒡ᙮”
ᐅ ᒪᒃ ᐸᕋᐸᔅ ᒋ ‍ ᒋᒧᑎᐃᔪᐤ᙮